钦定古今图书集成/历象汇编/庶征典/第081卷 > 《观象玩占》 > 宋
## 钦定古今图书集成/历象汇编/庶征典/第081卷 > 《观象玩占》 > 宋

### 武帝永初元年甘露降

按《宋书武帝本纪》，不载。　按《符瑞志》，“永初元年九月
庚辰，甘露降丹徒岘山。十月庚午，甘露降兴宁、永宁
二陵，弥冠百馀里。”

====文帝元嘉三年甘露降====按《宋书文帝本纪》。不载　按《符瑞志》。“文帝元嘉三年
闰正月己丑。甘露降吴兴乌程太守王韶之以闻。
元嘉四年。甘露降。”

按《宋书文帝本纪》，不载。　按《符瑞志》，“元嘉四年五月
辛巳，甘露降齐郡西安临胊城，十一月辛未朔，甘露
降初宁陵，己丑，甘露降南海熙安，广州刺史江桓以
闻。”

元嘉八年，甘露降。

按《宋书文帝本纪》。不载。　按《符瑞志》。“元嘉八年五月。
甘露降南海番禺。”

元嘉九年，甘露降。

按《宋书文帝本纪》。不载　按《符瑞志》。九年十一月“壬
子。甘露降初宁陵。”

元嘉十一年，甘露降。

按《宋书文帝本纪》。不载　按《符瑞志》。十一年八月“甲
辰。甘露降费县之沙里。琅琊太守吕绰以闻。”

元嘉十三年，甘露降。

按《宋书文帝本纪》。不载　按《符瑞志》。十三年二月丁
卯。“甘露降上明巴山。又降吴县武康董道益家园树。
三月甲午。甘露降初宁陵。”

元嘉十六年，甘露降。

按《宋书文帝本纪》。不载。　按《符瑞志》。十六年三月己
卯，“甘露降广州城北门杨树。刺史陆徽以闻。”

元嘉十七年，甘露降。

按《宋书文帝本纪》不载　按《符瑞志》，“十七年四月丁
丑，甘露降广陵永福里梁昌季家，南兖州刺史江夏
王义恭以闻。又降高平金乡富民邨方三十里中，徐
州刺史赵伯符以闻。十一月乙酉，甘露降乐游苑。
元嘉十八年，甘露降。”

按《宋书文帝本纪》。不载。　按《符瑞志》，十八年“五月甲
申，甘露降丹阳秣陵卫将军临川王义庆园，扬州刺
史始兴王濬以闻。六月，甘露降广陵孟玉秀家树，南
兖州刺史临川王义庆以闻。”

元嘉十九年，甘露降。

按《宋书文帝本纪》，不载。　按《符瑞志》，“十九年五月丁
卯，甘露降建康司徒参军督护顾俊之宅竹柳。乙亥，
甘露降马头济阳宋庆之园树，太守荀预以闻。
元嘉二十一年甘露降。”

按《宋书文帝本纪》，不载。　按《符瑞志》：“二十一年，甘露
降益州府内梨李树，刺史庾俊之以闻。四月，甘露频
降乐游苑，又降彭城绥舆里，徐州刺史臧质以闻。又
降义阳平阳太守庞秀之以闻。”

元嘉二十二年，甘露降。

按《宋书文帝本纪》。不载。　按《符瑞志》，二十二年十一
月“辛巳，甘露降南郡江陵方城里，荆州刺史南谯王
义宣以闻。十二月丁酉，甘露降长宁陵，陵令包诞以
闻。”

元嘉二十三年，甘露降。

按《宋书文帝本纪》，不载。　按《符瑞志》，二十三年“二月
丁未，甘露降乐游苑，苑丞张宝以闻。九月丙子，甘露
降长宁陵，陵令华林以闻。十二月庚子，甘露降襄阳
郡治，雍州刺史武陵王以闻。辛丑，甘露频降乐游苑，
苑丞何道之以闻。”

元嘉二十四年，甘露降。

按《宋书文帝本纪》不载　按《符瑞志》：二十四年“二月
己亥庚子，甘露频降景阳山，山监张绩以闻。二月己
亥、癸卯，三月丙辰，甘露频降景阳山，华林园丞陈袭
祖以闻。三月甲寅，甘露降浔杨松滋，江州刺史庐陵
王绍以闻。四月癸未，甘露降浔杨、松滋，丙申又降江
州城内桐树，丁酉又降城北数里之中，江州刺史庐
陵”王绍以闻。七月乙卯，甘露降京师，扬州刺史始兴
王濬以闻。又降襄城治下“无量寺”，雍州刺史武陵王
以闻。十月甲午，甘露降魏兴郡，内太守韦宁民以闻。

又按《志》，“元嘉二十三年至二十四年十二月甘露。”

频降，状如细雪，京都及郡国皆然，不可称纪。

元嘉二十五年，甘露降。

按《宋书文帝本纪》，不载。　按《符瑞志》，二十五年十一
月“庚辰，甘露降南郡，荆州刺史南谯王义宣以闻。乙
未，甘露降丹阳秣陵岩山。”

元嘉二十六年，甘露降。

按：《宋书文帝本纪》，不载。　按《符瑞志》：“二十六年三月
壬午，甘露降景阳山华林园，丞梅道念以闻。庚寅、癸
巳，甘露频降，武昌江州刺史庐陵王绍以闻。四月甲
辰、丙午、戊申，甘露频降豫章南昌太守刘思考以闻。
七月，甘露降南郡江陵，荆州刺史南谯王义宣以闻。
元嘉二十七年，甘露降。”

按《宋书文帝本纪》，不载。　按《符瑞志》：“二十七年四月
乙卯、丙辰、丁巳，甘露频降豫章、南昌。戊午午时，天气
清明，有彩雾映覆郡邑，甘露又自云降，太守刘思考
以闻。五月甲戌，甘露降东海丹徒，南徐州刺史始兴
王濬以闻元嘉二十八年，甘露降。”

按《宋书文帝本纪》。不载　按《符瑞志》。二十八年二月
“戊辰，甘露降锺山延贤寺。扬州刺史庐陵王绍以闻。
壬午，甘露降徽音殿前果树。又降合欢殿后香花诸
草。”

### 孝武帝孝建元年甘露降

按《宋书孝武帝本纪》。不载　按《符瑞志》。“孝建元年三
月丙辰，甘露降华林园。”

孝建二年，甘露降。

按：《宋书孝武帝本纪》，不载。　按《符瑞志》，“二年三月己
酉，甘露降丹阳秣陵中里路与之墓树。辛亥，甘露降
长宁陵松树，又降襄阳民家梨树。戊午，甘露降丹阳
秣陵尚书谢庄园竹林，庄以闻。”

### 大明元年甘露降

按《宋书孝武帝本纪》。不载　按《符瑞志》，“大明元年四
月癸卯，甘露降华林园桐树。”

大明三年，甘露降。

按《宋书孝武帝本纪》不载。　按《符瑞志》，“三年三月己
卯，甘露降乐游苑梅树。戊子，甘露降宣城郡舍，太守
张辩以闻。”

大明四年，甘露降。

按：《宋书孝武帝本纪》，不载。　按《符瑞志》，“四年正月壬
辰，甘露降初宁陵松树。二月丙申，甘露降长宁陵松
树。乙巳，甘露降丹阳秣陵龙山，丹阳尹孔灵符以闻。
大明五年，甘露降。”

按《宋书孝武帝本纪》，不载。　按《符瑞志》，“五年四月辛
亥，甘露降吴兴安吉太守历阳王子顼以闻。乙卯，甘
露降吴兴乌程，太守历阳王子顼以闻。”

大明六年，甘露降。

按《宋书孝武帝本纪》。不载　按《符瑞志》，“六年二月戊
午，甘露降建康灵耀寺及诸苑园及秣陵龙山，至于
娄湖。是日又降句容、江宁二县。”

大明七年，甘露降。

按《宋书孝武帝本纪》，不载。　按《符瑞志》：“七年三月丙
申，甘露降寻阳，松滋太守刘蒙以闻。四月己未，甘露
降荆州城内，刺史临海王子顼以闻。十二月辛丑朔，
甘露降吴兴，乌程令苟卞之以闻。”

### 明帝泰始二年甘露降

按：《宋书明帝本纪》，不载。　按《符瑞志》，“泰始二年四月
己未，甘露降上林苑，苑令徐承道以献。庚申，甘露降
华林园，园令臧延之以献。五月己未，甘露降丹阳秣
陵县舍斋前竹，丹阳尹王景文以献。”

泰始三年，甘露降。

按《宋书明帝本纪》，不载。　按《符瑞志》：“三年十一月庚
申，甘露降晋陵，晋陵太守王蕴以闻。癸亥，甘露降南
东海丹徒建冈，徐州刺史桂阳王休范以闻。十二月
壬午，甘露降崇宁陵，扬州刺史建安王休仁以闻。”

### 后废帝元徽四年甘露降

按《宋书后废帝本纪》。不载　按《符瑞志》。“元徽四年十
一月乙巳。甘露降吴兴乌程太守萧惠明以闻。”

### 顺帝昇明二年甘露降

按《宋书顺帝本纪》。不载　按《符瑞志》。“昇明二年十二
月。甘露降建康禁中里。又降南东海武进彭山。太守
谢朏以闻。甘露降吴兴长城卞山。太守王奂以闻”
按《南齐书祥瑞志》。“宋末帝昇明二年十月，甘露降建
康县，十一月，甘露降长山县，十二月，甘露降彭山松
树。至九日止。”〈按此条与符瑞志月及地名不符并存参考〉